 Cali Culusow oo isaguna ka mid ahaa mas,uuliyiintii xilka wareejinayey ayaa sheegay in ay maanta guul joogaan mar haddii hawshii shan sanno ka hor dhidibada loo aasay maanta meel wanaagsan la soo gaadhsiiyey , Cali Culusow wuxuu aad ugu dheeraaday waxqabadkii gudiga xilka wareejiyey , wuxuuna warbixin ka bixiyey sida ay u soo shaqayn jireen, isaga oo sheegay in aysan waxba hagaageen hadaanay xubnaha kale ee jaaliyada garab ka helin, wuxuuna intaasi ku daray in ay xarunta jaaliyaddu noqotay goob lagu soo hirto xillikasta oo arrimaha Soomaalida la soo gudboonaada lagu xaliyo, hadayn noqon lahayd arrimaha qoyska, oo inta aanay khilaafaadku gaadhin xarumaha dawladda wax laga qabto. 